b'\n_START_ARTICLE_\nVallankaappaus\n_START_PARAGRAPH_\nVallankaappaus tarkoittaa valtion johdon syrj\xc3\xa4ytt\xc3\xa4mist\xc3\xa4 \xc3\xa4killisell\xc3\xa4, yleens\xc3\xa4 sotilaallisella, hankkeella. Usein t\xc3\xa4rkeimm\xc3\xa4t hallintorakennukset miehitet\xc3\xa4\xc3\xa4n, joukkotiedotusv\xc3\xa4lineist\xc3\xa4 t\xc3\xa4rkeimm\xc3\xa4t otetaan haltuun ja valtiojohto pid\xc3\xa4tet\xc3\xa4\xc3\xa4n tai ajetaan maanpakoon._NEWLINE_Vallankaappauksen edellytyksen\xc3\xa4 on asevoimien enemmist\xc3\xb6n ja v\xc3\xa4est\xc3\xb6n pysyminen passiivisena sek\xc3\xa4 joidenkin sotilasosastojen tuki. Joskus hallitukselle uskolliset ja vallankaappausta tukevat sotilasosastot ottavat yhteen. Monissa kehitysmaissa vallankaappaukset ovat yleisi\xc3\xa4, l\xc3\xa4hinn\xc3\xa4 heikon demokraattisen perinteen takia.'